Első önálló rendezésére a Balázs Béla Studióban nyílt lehetősége. Legtöbb filmjét a Társulás Stúdió alkotójaként rendezte, köztük első nagyjátékfilmjét "(Adj király katonát!)", mely a cannes-i fesztiválon a legjobb első filmnek járó Arany Kamera díjat kapta (1983). Filmjeiben a dokumentarista irányzatot követte, a valóságközeli dokumentarista stílust játékfilmjeiben sikerrel juttatta érvényre. Számos tv-filmet rendezett és irányításával készültek a televízió "Megidézett történelem" és "A 20. század vitatott személyei" című történelmi sorozatai is.